Delicate

"Delicate" (בעברית: "עָדִין" או "מְעוּדָן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation.<ref name=":8"></ref> השיר יצא לאור ב-12 במרץ 2018, על ידי חברת התקליטים ביג משין רקורדס, כסינגל החמישי מתוך האלבום.<ref name=":8" /> סוויפט כתבה את השיר עם המפיקים שלו מקס מרטין ושלבאק. מבחינה מוזיקלית, הוא משלב סוגות מוזיקליות כמו אלקטרופופ. מבחינה לירית, מילותיו עוסקות בחוסר הביטחון שלה בשאלה האם מושא האהבה החדש שלה יוטרד מהמוניטין השלילי שיצרו לה.

השיר ספג שבחים ביקורתיים מטעם מבקרי המוזיקה, שרבים מהם שיבחו את כתיבת השירים של סוויפט ואת הפקתו העדינה בהשוואה לצלילים האלקטרוניים האגרסיביים של שאר שירי האלבום. הוא נכלל ברשימות סוף השנה של בילבורד, מגזין סלנט ורולינג סטון. בארצות הברית, "Delicate" כונה כ"להיט רדום": הוא הגיע בשיאו למקום ה-12 במצעד הבילבורד הוט 100 והפך לאחד מהשירים היציבים ביותר במצעד באותה השנה, כאשר שהה בו 35 שבועות.<ref name=":13"></ref> איגוד תעשיית ההקלטות האמריקאי העניק לו את תואר הפלטינה הכפולה, על מכירות של למעלה משני מיליון עותקים במדינה. "Delicate" נכנס לעשיריות פותחות בשלל מצעדים, תוך שקיבל שלל תארים במדינות כמו אוסטרליה, ברזיל וקנדה.

במאי הווידאו קליפים ג'וזף קאהן ביים את הווידאו קליפ של "Delicate", שצולם במשך שני לילות בלוס אנג'לס, ארצות הברית. הוא הוקרן בבכורה עולמית בטקס פרסי המוזיקה של iHeartRadio, שהתקיים ב-11 במרץ 2018 ומציג את סוויפט, כשהיא רוקדת במקומות שונים כמו מלון מילניום בילטמור, רחוב 7/תחנת המטרו סנטר, תיאטרון לוס אנג'לס ובר גולדן גופר. היא כללה את "Delicate" ברשימות השירים של סיבוב ההופעות החמישי שלה, "Reputation Stadium Tour" (2018).

== רקע וכתיבה ==
טיילור סוויפט הוציאה באוקטובר 2014 את אלבום האולפן החמישי שלה, 1989, שזכה להצלחה מסחרית חסרת תקדים. האלבום נמכר בלמעלה מתשעה מיליון עותקים בארצות הברית והנפיק שלושה סינגלים שכבשו את פסגת מצעד הבילבורד הוט 100: "Shake It Off", "Blank Space" ו-"Bad Blood".<ref></ref><ref></ref> סוויפט הייתה יעד לרכילות צהובונים במהלך אותה התקופה. היו לה מערכות יחסים רומנטיות קצרות עם המפיק הסקוטי קלווין האריס והשחקן האנגלי טום הידלסטון. מוניטין ה"ילדה הטובה" שלה נפגע מסכסוכים מתוקשרים עם ידוענים אחרים, בהם הראפר קניה וסט, אישיות התקשורת קים קרדשיאן והזמרת קייטי פרי.<ref></ref><ref></ref> בהמשך, הפכה סוויפט ליעד רכילות גם ברשתות החברתיות, שם ניסתה למתן את התגובות שהופנו כלפיה וכלפי עשרות מיליוני העוקבים שלה.<ref></ref> היא יצרה את אלבום האולפן השישי שלה, Reputation, כתשובה למהומה התקשורתית שסבבה כלפיה.<ref></ref>

== הפקה והרכב ==

"Delicate" נכתב על ידי טיילור סוויפט עם מפיקיו, מקס מרטין ושלבאק.<ref name=":5"></ref> הוא הונדס מוזיקלית על ידי סם הולנד ומייקל אילברט באולפני MXM בסטוקהולם, שוודיה ולוס אנג'לס, קליפורניה.<ref name=":5" /> המיקסינג של השיר נעשה על ידי סרבן גניאה באולפני MixStar בווירג'יניה ביץ', וירג'יניה, תוך שהמאסטרינג שלו נעשה על ידי רנדי מריל באולפני סטרלינג סאונד בניו יורק.<ref name=":5" />

סוויפט כתבה את "Delicate" כהודאתה בפני מאהב פוטנציאלי, ותיארה את השיר (הרצועה החמישית ב-Reputation) כ"נקודת הפגיעות הראשונה" של האלבום.<ref name=":6"></ref> ארבע הרצועות הקודמות עוסקות בחוסר העניין של סוויפט במוניטין שלה, שהוא הנושא החוזר לאורך האלבום. ב"Delicate" היא מתחילה לחשוף את הפגיעות הפנימית שלה.<ref name=":6" /> במהלך מסיבת היציאה של האלבום ב-iHeartRadio, הסבירה סוויפט את המשמעות שמאחורי השיר: "כשאתה פוגש מישהו שאתה באמת רוצה בחיים שלך, האם משהו מזויף כמו המוניטין שלך יכול להשפיע?".<ref name=":6" /> כדי ליצור צליל שמשקף את הרגש הפגיע של המילים, מרטין ושלבאק תמרנו את קולותיה של סוויפט באמצעות ווקודר, שלדעת סוויפט נשמע "אמוציונלי באמת, פגיע ו... עצוב אבל יפה". השימוש בווקודר חזר על עצמו ברצועות הבאות ב-Reputation.<ref name=":6" />

"Delicate" הוא בלדת אלקטרופופ.<ref name=":7"></ref> השיר משלב סינתיסייזרים ופעמות בהשפעת סגנון ההאוס.<ref></ref><ref name=":10"></ref> בתחילת השיר, סוויפט מתוודה ומדברת על מושא האהבה שלה וזאת, מכיוון שהמוניטין שלה לטענתה "מעולם לא היה גרוע יותר" ו"אתה חייב לחבב אותי בשבילי".<ref></ref> מבקר המוזיקה קרל וילסון מסלייט פירש את החלק הזה כחשיפה של סוויפט על הדימוי הציבורי שלה ואמר: "לאחר הרכילות התקשורתית שהופנתה כלפיה, היא השיגה חופש שעזר לה להפוך את חייה הפרטיים לשלה".<ref></ref> עוד נאמר, כי היא חולקת רגעים אינטימיים עם מושא האהבה שלה בבר גולדן גופר.<ref name=":7" /><ref></ref> לאורך השיר עוסקת סוויפט במונולוג הפנימי שלה, בשאלה האם מה שהיא עושה והדרך בה היא פועלת ישפיעו עליה ועל חיי האהבה שלה: "האם זה טוב שאמרתי את כל זה? האם זה מוקדם מדי לעשות את זה עדיין? כי אני יודעת שזה עדין".<ref name=":7" /><ref></ref> אף על פי שהיא משדרת ביטחון ומנסה לשלוט במודעות העצמית הפנימית שלה, היא מודה: "אני מעמידה פנים שאתה שלי במשך כל הזמן הארור הזה".<ref name=":11"></ref> במהלך הרפרן, קול דומיננטי מהדהד וחוזר על המילה "Delicate", בחזרה לשירתה של סוויפט.<ref></ref>

== הוצאה ==
ב-5 במרץ 2018 הודיעה סוויפט בחשבון הטוויטר שלה כי הקליפ של "Delicate" יוקרן בבכורה עולמית בטקס פרסי המוזיקה של iHeartRadio, שהתקיים ב-11 במרץ 2018.<ref></ref> לאחר הקרנת הבכורה של הקליפ, ביג משין וריפבליק רקורדס שלחו את השיר לרדיו שירים עכשוויים למבוגרים בארצות הברית ב-12 במרץ, ולרדיו להיטים עכשוויים בארצות הברית ב-13 במרץ, כסינגל הפופ הרביעי מתוך Reputation.<ref></ref> סוויפט הוציאה קליפ אנכי נוסף לשיר (שצולם בפורמט אנכי) באופן בלעדי עבור ספוטיפיי שבארצות הברית, הממלכה המאוחדת, שוודיה ואמריקה הלטינית, ב-30 במרץ 2018.<ref name=":4"></ref> הוא הועלה לערוץ היוטיוב שלה ב-15 במאי והיה זמין לצפייה בשאר רחבי העולם.<ref name=":4" /> באירופה, "Delicate" היה זמין להורדה דיגיטלית בגרמניה ב-12 במרץ,<ref></ref> תוך שנשלח לתחנות הרדיו האיטלקיות והבריטיות ב-20 באפריל 2018.<ref></ref><ref></ref>

כחלק מסדרת Spotify Singles הקליטה סוויפט גרסה מופשטת ל-"Delicate" באמצעות גיטרות אקוסטיות במקום הסינתיסייזרים בגרסה המקורית.<ref></ref> הגרסה הופצה לצד גרסת הכיסוי שלה ל-"September" של ארת', וינד אנד פייר. שני השירים יצאו כמיני-אלבום ב-13 באפריל 2018, בחסות ספוטיפיי.<ref></ref> עבור "Delicate", נעשו שני רמיקסים רשמיים: הראשון מאת סאוויר וראיין טדר, שהיה זמין ב-25 במאי,<ref></ref> והשני מאת סיב, שהיה זמין ב-8 ביוני 2018.<ref></ref>

== וידאו קליפ ==
=== תקציר ===

הווידאו קליפ של "Delicate" בוים על ידי ג'וזף קאהן, וצולם במשך שני לילות בלוס אנג'לס, ארצות הברית; נקודות ציון המוצגות בו כוללות את מלון מילניום בילטמור, רחוב 7/תחנת המטרו סנטר, תיאטרון לוס אנג'לס ובר גולדן גופר.<ref name=":1"></ref><ref></ref> הקליפ נפתח עם סוויפט כשהיא נראית כחולמת בהקיץ על השטיח האדום. היא חוזרת למציאות כשכתב מכוון לעברה מיקרופון במטרה לראיין אותה.<ref name=":2"></ref> בין הבזקי המצלמות המהבהבות, דמות מסתורית מעבירה לה פתק נייר נוצץ.<ref name=":3"></ref>

לאחר הראיונות על השטיח האדום, סוויפט נכנסת ללובי המלון, מוקפת בארבעה שומרי ראש תוך שהאורחים מסתובבים ומביטים בה. סוויפט מוטרדת מתשומת הלב המופנית כלפיה, וכשהיא מקבלת קצת פרטיות בחדר הלבשה, היא הופכת את הפתק בידה ועושה פרצופים משונים מול המראה. בהמשך, קבוצת נשים קוטעת את שלוותה.<ref name=":2" /> כשהיא מביטה בשנית במראה, הפתק מתחיל לזהור והיא מבינה שהיא הפכה לבלתי-נראית היות שההשתקפות שלה במראה נעלמה.<ref name=":2" /><ref name=":3" />

כשסוויפט מבינה שהיא הפכה לבלתי-נראית, היא מתרגשת ומשליכה את עקביה, קורעת את החלק התחתון של שמלתה הכחולה ומתחילה לרקוד יחפה בלובי המלון, על שולחן הקונסיירז' ובחדר ריק.<ref name=":2" /> אף על פי שהיא נראית מרוגשת מחוסר הנראות שלה, ישנם רגעים בהם ניתן לראותה מדוכאת: בסצנה אחת במעלית עם אישה אחרת, סוויפט חושבת שהאישה מחייכת אליה, אבל היא למעשה מסתכלת על ההשתקפות שלה במראה.<ref></ref> סוויפט ממשיכה ורוקדת ברציף הרכבת התחתית, ולבסוף רוקדת מחוץ לאותו הבר כשגשם שוטף יורד עליה. בסוף הקליפ, היא נכנסת לבר ואוחזת בשטר כסף. כולם מסתובבים ומביטים בה, והיא מבינה שהיא שוב נראית, מה שמוביל אותה לחייך.<ref name=":1" /><ref name=":2" />

=== ניתוח וקבלה ===
כלי התקשורת ראו את חוסר הנראות של סוויפט בקליפ כדימוי לכך שגם בעת הקידומים הנלווים ל-Reputation, היא לא התראיינה באף מקום והייתה בלתי-נראית לכאורה.<ref></ref> אמילי יאהר כתבת מטעם הוושינגטון פוסט תיארה את הקליפ כ"כזה המייצג את המוניטין של סוויפט". יאהר הסבירה כי הסצנות בהן נראית סוויפט כשהיא נרתעת מהכתבים ושומרי הראש, מקבילות לנסיגתה מהעיתונות, תוך שכינתה את חוסר הנראות שלה כמטפורה ל"פעם היחידה שהיא מסוגלת להיות עצמה".<ref name=":2" /> דניס וורנר מבילבורד כתבה שהקליפ מציג את סוויפט כשהיא "מוטרדת בבירור מהתהילה שלה", תוך שהשוותה את הנרטיב של "Delicate" ל-"Lucky" של בריטני ספירס משנת 2000.<ref></ref> בניתוח אחר מטעם בילבורד כתב ריצ'רד הי: "סוויפט היא זמרת וגיטריסטית במקצועה, אך דרך הריקודים והבעות הפנים שלה, היא למדה לספר סיפורים באמצעות הגוף שלה". לדברי הי, בעוד שהמילים של "Delicate" נכתבו בהשראת חיי האהבה של סוויפט, הקליפ נוצר בהשראת יחסיה עם הקהל שלה. הוא ציין כי "הריקודים הטהורים, הכנים והדי מביכים שלה לצליליו הטהורים של השיר, הזכירו לקהל שלה את הסיבה שהיא התחילה לכתוב שירים מלכתחילה".<ref name=":3" /> הקליפ זכה בפרס ה-iHeartRadio בקטגוריית "הקליפ הטוב ביותר" בטקס שהתקיים בשנת 2019.<ref></ref>

עם פרסום הקליפ, קהלים באינטרנט האשימו את סוויפט בכך ש-"Delicate" גנוב מפרסומת שביים ספייק ג'ונז בשנת 2016 עבור "Kenzo World", ניחוח של המותג הצרפתי קנזו.<ref></ref><ref></ref> אמה פיין, חוקרת מוזיקה וקולנוע בעידן הדיגיטלי טענה כי: מבחינת הנרטיב, שני הסרטונים מתארים אישה ש"משתחררת מלחצי החברה ופועלת בחופשיות כאילו אף אחד לא צופה בה". כדי לבטא את הרגש הזה, שניהם מציגים כוריאוגרפיה המורכבת מתנועות ריקוד לא שגרתיות, השזורות בתנועות בלט מוכרות. פיין העירה כי בעקבות כך, הקליפ של "Delicate" מאפשר לקהל לראות את הסוויפט "האמיתית", מעבר לתדמית השיווקית והמסחרית שלה.<ref></ref>

== ביקורת ==
"Delicate" ספג ביקורות חיוביות מטעם מבקרי המוזיקה, שרובם שיבחו את יכולת כתיבת השירים של סוויפט. רויסין או'קונור מאינדיפנדנט תיארה את השיר כדוגמה ל"כתיבת שירים כנה וישירה ביותר" של סוויפט.<ref name=":1" /> סטיבן תומאס ארלוויין מ-AllMusic באופן דומה, שיבח את הצגת הפגיעות של סוויפט, וטען שמדובר ב"תרגיל הכרחי" שעזר לה להתבגר כזמרת-יוצרת.<ref></ref> אן פאוורס מ-NPR כינתה "Delicate" כאחד מ"הרצועות הזכורות ביותר" מ-Reputation, ותיארה אותו כתזכורת ליכולת כתיבת השירים של סוויפט ביצירת שירים אישיים.<ref></ref> במאקו נכתב כי "משהו ב-"Delicate" מייחד אותו מכל שאר השירים שמופיעים באלבומה החדש של הכוכבת" ועוד נכתב, כי "אחרי שבמשך תקופה ארוכה היא ניסתה לשמור על התדמית הקשוחה שבנתה לעצמה, היא מרשה לעצמה להתפרק ולחשוף בו צד עדין ופגיע. היא לא חוששת להיראות מטופשת עם פרצופים מוזרים או תנועות ריקוד ביזאריות, ואנחנו מודים שזה קצת גורם לנו להתאהב בה מחדש". אבי גולדברגר בוואלה! NEWS כינו את השיר כ"בלדה אלקטרונית מרגשת", תוך שהזכירו לצידו גם את השיר "Gorgeous", שיצא כסינגל שיווקי מתוך האלבום.<ref></ref>

מבקרים אחרים ציינו לשבח את ההפקה הקלה יותר של השיר ואת הרגש הפגיע שבו, לעומת הדרמה, האפלה והנקמה שהופיעו בשירים האחרים ב-Reputation. זאק שונפלד מניוזוויק החמיא ל-"Delicate" על שהציע "אווירה לבבית" בניגוד ל"תוקפנות שהוצגה בשירים שקדמו לו".<ref></ref> בביקורת דומה, כינה אותו טרוי סמית' מ-The Plain Dealer כאחד השירים הטובים יותר מהאלבום והוסיף כי "סוויפט שומרת בו על מצב רוח קל".<ref name=":16"></ref> עבור סאל צ'ינקוומאני ממגזין Slant, המיזוג של "הביקורת העצמית החריפה עם סוגת הפופ בשיר, מציע רגע מהנה בהשוואה לסוגת ה-EDM שנכללה בשאר השירים באלבום".<ref></ref> עורך מטעם Clash מתח ביקורת על Reputation וטען שמדובר ב"אלבום יומרני עם מילים מוגזמות על תהילה", אך שיבח את "Delicate" וטען שמדובר ברצועה המציעה כנות רגשית.<ref></ref> ג'ורדן סרג'נט מטעם Spin טען שהשיר הוא אחד מהכנים ביותר באלבום, והוסיף שהוא בעל "מתיקות עדינה".<ref></ref>

המבקרים ראו את "Delicate" כאחד מהשירים החזקים ביותר של סוויפט. ג'יין סונג מ-Paste,<ref></ref> האנה מלריאה מ-NME,<ref name=":10" /> ורוב שפילד מרולינג סטון שיבחו כולם את הפגיעות המוצגת בשיר הן מבחינת מילים והן מבחינת המוזיקה.<ref name=":11" /> שפילד דירג את השיר במקום הראשון ברשימת "השירים הטובים ביותר בשנת 2017".<ref></ref> ברשימות דומות שפורסמו על ידי Slant דורג במקום התשיעי,<ref></ref> ברולינג סטון דורג במקום ה-12,<ref></ref> ובבילבורד דורג במקום ה-35.<ref></ref> "Delicate" היה לאחד מהשירים עטורי הפרסים בטקס פרסי הפופ של BMI (2019),<ref></ref> ובטקס פרסי ASCAP (2019 ו-2020).<ref></ref><ref></ref> ברולינג סטון הוא דורג במקום ה-4 ברשימת "כל 206 השירים של טיילור סוויפט, לפי דירוג".<ref name=":0"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|7
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|4
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|18
|<ref></ref>
|-
|NME
|השירים הטובים ביותר של טיילור סוויפט, לפי דירוג
|10
|<ref></ref>
|-
|Nylon
|רצועות מספר 5 הטובות ביותר של סוויפט, מדורגות
|4
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|5
|<ref></ref>
|-
|Uproxx
|50 השירים הטובים ביותר של טיילור סוויפט, מדורגים
|5
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|21
|<ref></ref>
|-
|Glamour
|שירי טיילור סוויפט מדורגים, 10 השירים הטובים ביותר והגרועים ביותר
|2
|<ref name=":16" />
|}

== הצלחה מסחרית ==
"Delicate" היה להיט רדום בארצות הברית.<ref></ref><ref></ref> עם יציאתו כסינגל במרץ 2018, הוא הגיע למקום ה-84 במצעד הבילבורד הוט 100 ולמקום ה-32 במצעד שירי הפופ.<ref></ref> עד מאי, הוא נכנס ל-40 העליונים במצעד הבילבורד הוט 100, מה שהפך אותו לשירה ה-56 של סוויפט שנכנס ל-40 העליונים במצעד. בכך היא הגדילה את שיאה כאישה עם הכי שירים שנכנסו ל-40 העליונים במצעד.<ref></ref> בשבוע ה-16 ליציאתו, "Delicate" נכנס ל-20 העליונים במצעד הבילבורד הוט 100, בעיקר בזכות נתוני רדיו גבוהים.<ref name=":12"></ref><ref></ref> הוא היה הסינגל השני מ-Reputation שנכנס לעשירייה הפותחת במצעד שירי הרדיו של בילבורד (בשיאו הגיע למקום השני), אחרי הסינגל המוביל "Look What You Made Me Do".<ref></ref> כלהיט רדיו חזק, "Delicate" הגיע למקום הראשון במצעד 40 שירי המיינסטרים (מצעד שירי הפופ),<ref></ref> תוך שהיה לסינגל הראשון מהאלבום שהגיע למקום הראשון במצעד 40 השירים למבוגרים,<ref></ref> ובמצעד השירים העכשוויים למבוגרים.<ref></ref> אף על פי שהוא לא היה מקום ראשון במצעד הבילבורד הוט 100 כמו "Look What You Made Me Do", הוא היה להיט הרדיו הגדול ביותר שיצא מתוך Reputation.<ref name=":12" />

בסופו של דבר, "Delicate" הגיע בשיאו למקום ה-12 ושהה 35 שבועות במצעד הבילבורד הוט 100, והיה לראשון מ-Reputation שהצליח לשהות במשך פרק זמן שכזה במצעד.<ref name=":13" /> השיר היה לאחד מעשרת השירים המצליחים ביותר מבחינת השמעות ומאזינים ברדיו בארצות הברית בשנת 2018, וצבר 2.509 מיליארד השמעות ומאזינים בסך הכול.<ref></ref><ref></ref> הוא קיבל את תואר הפלטינה הכפולה על ידי איגוד תעשיית ההקלטות האמריקאי, על מכירות של למעלה משני מיליון עותקים במדינה.<ref></ref> פיליפ קוסורס מ-Uproxx טען שהשיר היה הלהיט הגדול ביותר מ-Reputation, אף על פי שהוא לא הצליח להיות מקום ראשון במצעד הבילבורד הוט 100 כמו "Look What You Made Me Do".<ref></ref> אנדרו אונטרברגר, מטעם בילבורד, תיאר את ההצלחה של "Delicate" במצעדי הבילבורד כמהפך "בעידן Reputation". הוא הוסיף כי "בעוד שהסינגלים הקודמים מהאלבומים לא הצליחו לשהות שבועות רבים במצעדי הבילבורד, "Delicate" הצליח בכך".<ref name=":12"/>

בשאר רחבי העולם, נכנס "Delicate" ל-20 העליונים במדינות רבות כמו איסלנד (3),<ref></ref> הונדורס (11),<ref></ref> מלזיה (14),<ref></ref> צ'כיה (19),<ref></ref> וקנדה (20).<ref name=":13" /> בנוסף לכך, הוא נכנס ל-40 העליונים ביוון,<ref></ref> הונגריה,<ref></ref> אירלנד,<ref></ref> ניו זילנד,<ref></ref> נורווגיה (שם קיבל את מעמד הזהב), ואוסטרליה (שם קיבל את מעמד הפלטינה).<ref></ref> השיר קיבל את תואר הפלטינה בברזיל,<ref></ref> ואת תואר הזהב בפורטוגל,<ref name=":14" /> ובריטניה,<ref name=":15"></ref> שם לא הצליח להיכנס ל-40 העליונים.<ref></ref><ref></ref>

== הופעה ==
Reputation Stadium Tour" (2018)]]
סוויפט כללה את "Delicate" ברשימת השירים של סיבוב ההופעות החמישי שלה "Reputation Stadium Tour" (2018), אותו השיקה לקידום Reputation.<ref></ref> היא ביצעה את השיר כאשר עמדה בתוך מ"תקן דמוי סל, אשר ריחף באוויר באמצעות מנגנון מסוים מעל הקהל, תוך שבלונים בצבע זהב פוזרו ברחבי האולמות.<ref></ref> סוויפט ביצעה גרסה אקוסטית לשיר בשילוב גיטרה, במהלך BBC Radio 1's Big Weekend ב-27 במאי 2018, בסוונסי.<ref></ref> ב-6 בדצמבר 2018, סוויפט הופיעה ללא הודעה מוקדמת במהלך "מופע הכישרונות החמישי של אלי קואלישיין", מופע צדקה שאורגן על ידי המפיק ג'ק אנטונוף בניו יורק, שם ביצעה ביצוע אקוסטי של "Delicate" ביחד עם היילי קיוקו.<ref></ref>

ב-23 באפריל 2019 ביצעה סוויפט גרסה אקוסטית לשיר במרכז לינקולן לאמנויות הבימה במהלך חגיגת טיים 100, שם זכתה לכבוד והוכתרה לאחד מ-"100 האנשים המשפיעים ביותר של השנה".<ref></ref> במהלך קידום אלבום האולפן השביעי שלה Lover בשנת 2019, ביצעה סוויפט את השיר בפסטיבל ונגו טנגו של iHeartRadio ב-1 ביוני,<ref></ref> בקונצרט פריים דיי אמזון 2019,<ref></ref> ובקונצרט החד-פעמי של City of Lover שהתקיים בפריז ב-9 בספטמבר.<ref name=":9"></ref> במהלך City of Lover ביצעה שירים נוספים כדוגמת "I Knew You Were Trouble", "You Belong with Me" ו-"22".<ref name=":9" />

== קרדיטים וצוות ==
כל הקרדיטים שלהלן לקוחים מהערות האלבום של Reputation.
;מיקומי הקלטה
* הונדס באולפני MXM (לוס אנג'לס, קליפורניה; סטוקהולם, שוודיה)
* המיקסינג נעשה באולפני MixStar (וירג'יניה ביץ', וירג'יניה)
* המאסטרינג נעשה בסטרלינג סאונד (ניו יורק)

;צוות

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000<small></small>
|-
!ארצות הברית (RIAA)
|פלטינה 2×
|2,000,000<small></small>
|-
!ברזיל (Pro-Música Brasil)
|פלטינה
|40,000<small></small>
|-
!דנמרק (IFPI Denmark)<ref></ref>
|זהב
|45,000<small></small>
|-
!הממלכה המאוחדת (BPI)<ref name=":15" />
|זהב
|400,000<small></small>
|-
!נורווגיה (IFPI Norway)
|זהב
|30,000<small></small>
|-
!פורטוגל (AFP)<ref name=":14"></ref>
|פלטינה
|10,000<small></small>
|-
! colspan="3" |סיכום
|-
!בכל העולם
|
|7,160,000<small></small><ref name=":13232"></ref>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |ארצות הברית
|12 במרץ 2018
| rowspan="4" |רדיו להיטים עכשוויים
| rowspan="4" |רגילה
| rowspan="2" |ביג משין • ריפבליק
|style="text-align:center;"|
|-
|13 במרץ 2018
|style="text-align:center;"|
|-
!איטליה
| rowspan="2" |20 באפריל 2018
|יוניברסל
|style="text-align:center;"|<ref></ref>
|-
!הממלכה המאוחדת
| rowspan="3" |ביג משין • ריפבליק
|style="text-align:center;"|
|-
! rowspan="2" |כלל העולם
|25 במאי 2018
| rowspan="2" |הורדה דיגיטלית
|מיקס מאת ראיין טדר וסויר
|style="text-align:center;"|
|-
|8 ביוני 2018
|רמיקס מאת סיב
|style="text-align:center;"|
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי ג'וזף קאהן
קטגוריה:בלדות אלקטרופופ
קטגוריה:שירי אלקטרופופ
קטגוריה:סינגלים בהוצאת ביג משין רקורדס